**РЕЗЮМЕ**

**НА ОТЧЕТ**

**ЗА ИЗПЪЛНЕНИЕТО НА ПРОГРАМНИЯ БЮДЖЕТ**

**КЪМ 30.06.2018 г.**

**НА**

**МИНИСТЕРСТВО НА ТУРИЗМА**

В приложения документ е направен преглед на изпълнението на политиката в областта на устойчивото развитие на туризма и е отчетена степента на изпълнение на бюджетните програми изпълнявани от Министерството на туризма.

Описани са степента на изпълнение на заложените стратегически и оперативни цели, допринасящи за постигане на политиката в областта на устойчивото развитие на туризма и степента на достигане на очакваната полза/ефект за обществото от постигането на стратегическата цел за съответната област на политика.

**БЮДЖЕТНА ПРОГРАМА „ПОДОБРЯВАНЕ НА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА”**

***Цели на програмата:***

Приоритетните цели на програмата са съобразени с основните цели на провежданата правителствена политика в областта на туризма за създаване на условия за неговото развитие като приоритетен отрасъл за страната, а именно:

1. Диверсификация на националния туристически продукт, чрез развитие на интегрирани и специфични туристически продукти за различните категории туристи, изхождащи от естествените приоритети на България; насърчаване предоставянето на качествени услуги и защита правата и сигурността на потребителите.

2. Постигане на ефективна координация между институциите и интегриране на туризма в свързаните с него секторни политики. Взаимодействие с туристическия бизнес.

3. Създаване на система за ефективен контрол на качеството на предоставяните туристически услуги. Разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт.

4. Стимулиране на устойчивото развитие на туризма и намаляване на регионалните различия чрез създаване на силни регионални брандове.

5. Увеличаване на трудовата заетост в туризма и осигуряване на целогодишна ангажираност на кадрите в туризма.

6. Утвърждаване на България като лидер в туристическото развитие на ЕС и региона.

7. Организиране на процедурите по отдаване на морските плажове на концесия и под наем и последващ контрол по изпълнение на договорите.

Постигането на заложените в програмата цели се осъществява чрез:

Предприемане на конкретни мерки и действия, гарантиращи устойчиво целогодишно развитие на туризма чрез диверсификация на националния туристически продукт и стимулиране развитието на специализираните видове туризъм и изпълнение на заложените мерки в Плана за действие 2017-2021г. към Актуализираната Национална стратегия за устойчиво развитие на туризма 2014-2030г..

Актуализирана е законовата нормативна база в диалог с неправителствените организации в туризма с цел намаляване на административната тежест и непрекъснато гарантиране правата и сигурността на потребителите и на качеството на предлаганите туристически продукти и услуги

Предвид нуждите на отчетността и с цел подобряване на планирането и гъвкавостта на администрацията спрямо природата на туристическата услуга се работи в посока създаване на система за стриктен контрол на качеството на предоставяните туристически услуги. В допълнение в ход е предвиденото изграждане и въвеждане на единна система за туристическа информация (ЕСТИ), която ще позволи в реално време да се обменят данни по защитени канали между Министерството на туризма, НАП, МВР, общините и хотелските рецепции. Задължителната регистрация на всеки турист се очаква да доведе до по-пълно изсветляване на туристическия бизнес и повишаване на националната сигурност.

Заложените в програма „Подобряване на политиките и регулациите в сектора на туризма“ цели се изпълняват в степен, съотносима с динамиката и особеностите на туристическия пазар при стриктно спазване на изискванията и регламентите както на национално ниво, така и в съответствие с водещите европейски и световни организации и политики.

Целите се изпълняват от:

**Главна дирекция „Туристическа политика”**, която подпомага Министъра на туризма при осъществяването на държавната политика в областта на туризма. В тази връзка, стремежът е към все по-качественo и срочно осъществяване на функциите и правомощията.

* **Актуализирана е Национална Стратегия за устойчиво развитие на туризма в Република България (НСУРТРБ) 2014-2030г. и План за действие към нея за периода 2017-2020г**. Същите са одобрени с Решение № 65 от 2 февруари 2018 г. на Министерския съвет. Актуализацията цели да определи посока на развитие на българския туризъм в съответствие с промените в средата и нагласите и характеристиките на туристите и да постави надеждна основа за устойчиво развитие на дестинацията.
* В бр. 37 на ДВ от 04.05.2018г., е обнародван **Законът за изменение и допълнение на Закона за туризма,** в който се транспонира и Директива (ЕС) 2015/2302 на Европейския парламент и на Съвета от 25 ноември 2015 г. относно пакетните туристически пътувания и свързаните пътнически услуги, чиято главна цел е подобряване защитата на потребителите при закупуване на туристически пакети и свързани туристически услуги. Освен това със Закона се изпълнява Решение № 338 на Министерския съвет от 23.06.2017 г., с което се приеха мерки за намаляване на административната тежест върху гражданите и бизнеса чрез премахване на изискването за представяне на някои официални удостоверителни документи на хартиен носител.
* Институционално се изграждат и укрепват **Организациите за управление на туристическите райони** на основата на приетата Концепция за туристическо райониране. Създадени са първите две организации за управление на туристическите райони, вписани в Националния туристически регистър със заповеди на министъра на туризма- Организация за управление на туристически район „Родопи“ и Организация за управление на Варненски черноморски туристически район. Към 30.06.2018г. в процедура по вписване са Организация за управление на Бургаски черноморски туристически район, Организация за управление на Рило-Пирински туристически район и Организация за управление на Тракийски туристически район.
* Продължава практиката за провеждане на **изнесени заседания на Националния съвет по туризъм (НСТ),** която се приема за изключително полезна и ефективна от туристическия бизнес и от представителите на изпълнителната власт. НСТ е консултативен орган към министъра на туризма и се утвърди като работещ орган, чиито решения се обсъждат и приемат с активното участие и партньорство на туристическия бизнес. На 23 март 2018 г. в к.к Пампорово се проведе заседание на НСТ, по време на което бяха обсъдени темите за статута на националните курорти и възможностите за въвеждане на минимални защитени цени при категоризираните места за настаняване. Допълнително е представена оценка на туристическите пътувания през 2017 г., междинна оценка на сезон Зима 2017/2018г. и прогноза за сезон Лято 2018 г., както информация относно прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).
* Във връзка със специалните компетентности на министъра на туризма по Закона за туризма и други закони регулиращи отношенията в сферата на туризма, **създаденият Обществен съвет** проведе първото си заседание на 27 март 2018 г., по време на което бяха обсъдени следните теми:
* Представяне на целите на Обществения съвет към министъра на туризма и запознаване с правилата за организацията и дейността му.
* Информация за предстоящи промени в Наредбата за изискванията към местата за настаняване и заведенията за хранене и развлечения и за реда за определяне на категория, отказ, понижаване, спиране на действието и прекратяване на категорията, във връзка с внесен в Народното събрание Закон за изменение и допълнение на ЗТ.
* Предложение за включване на текстове в предстоящия за разработване Закон за изменение и допълнение на Закона за туризма през 2018 г., в т.ч. и туристически инспекторат.
* Във връзка с правомощията на министъра на туризма да подпомага дейността на компетентните органи за провеждане на държавната политика в областта на обучението и повишаване квалификацията на кадрите в туризма **продължава работа Междуведомствения съвет за кадрите в туризма,** създаден като консултативен орган към министъра на туризма. В периода 01.01-30.06.18г. са проведени две заседания, на които са обсъдени мерки за осигуряване на нужните кадри в сферата на туризма, както и за провеждане на курсове за повишаване на квалификацията на персонала. Обсъдени са:
* подготовката на младежите, обучаващи се в професионалните училища по туризъм и осигуряването на работна ръка от Молдова, Украйна и Армения. Членовете на Съвета са запознати с въведените допълнителни облекчения при наемането на сезонни работници от трети страни съгласно последните изменения на Закона за трудовата миграция и трудовата мобилност и Правилника за прилагането му.
* провеждането на стажове в сферата на туризма в средните и висшите училища, както и създаване на механизъм за взаимодействие между МТ и образователните и изследователските институции за подпомагане на функциите, свързани с набиране, анализ, обобщение на информация и изготвяне на прогнози за развитието на туризма.
* **Продължава се осъществяването на процедурите по категоризиране на туристическите обекти, регистрация на туроператорите и туристическите агенти, вписване на организациите за управление на туристическите райони, туристическите сдружения, туристическите информационни центрове, на правоспособните екскурзоводи, планински водачи**, **сертифициране на балнеолечебни (медикъл СПА), СПА, уелнес и таласотерапевтични центрове, както и определяне вида на ски пистите и тяхната безопасност.**
* В подкрепа на активното сътрудничество с туристическия бранш **Главна Дирекция „Туристическа политика“ администрира функционирането на следните работни групи към Министерството на туризма:**
* **Работна група за филмовата индустрия**

Целта й е да разработи насоки за стимулиране на популяризацията на България като туристическа дестинация чрез филмовата индустрия, като се съчетаят усилията на аудиовизуалната индустрия, туризма, публичните и частните субекти и общностите от потенциални потребители или посетители. Проведени са две заседания през март и април 2018г. Подготвен е общ доклад от министъра на културата, туризма и икономиката за внасяне на оперативно заседание на Министерски съвет.

* **Работна група за разработване на Балнео и СПА дестинации**

Разработени са 7 балнео- и СПА дестинации за територията на България, които ще могат да се комбинират и надграждат със създадените вече осем културно-исторически дестинации.

* **Работна група за разработване на Регламент за къмпингуването**

с широко представителство на природозащитни организации. МРГ разработи текстове регламентиращи свободното къмпингуване. Текстовете бяха представени на членовете на МРГ за съгласуване, с цел финализирането им.

* **Работна група, която да разработи текстове за обединяването на бранша**

Със заповед на министъра на туризма е създадена работна група, която да разработи механизъм и съответно текстове в ЗИД на ЗТ, по който да се извърши консолидация на туристическия бранш и да бъде постигнато обединяването му в по-малък брой туристически организации.

* Междуведомствена работна група за разработване на проект на **Наредба по чл. 164 от Закона за туризма за правилна и безопасна техническа експлоатация и поддръжка на елементите за вграждане, филтрацията и помпите към плувните басейни** – самостоятелни или прилежащи към места за настаняване. В нея се включват представители на Министерство на регионалното развитие и благоустройство, Министерство на здравеопазването, Министерство на икономиката, Държавна агенция за метрологичен и технически надзор, Държавна агенция за закрила на детето, Комисия за защита на потребителите и член на Управителния съвет на фондация „Център за обществено развитие“.
* За подобряване на координацията на национално, регионално и местно ниво по отношение развитието на туризма, през отчетния период, **Главна Дирекция „Туристическа политика” организира провеждането (съдейства при организирането) на редица презентации/кръгли маси/срещи/форуми по въпроси, касаещи устойчивото развитие на туризма.**

**Дирекция „Програми и проекти в туризма“** съсредоточава усилия за изпълнение на дейности, водещи до реализиране на целта за **Диверсификация на националния туристически продукт**, като подпомага процеса на позициониране на България, като туристическа дестинация в по-висок клас на световния туристически пазар като качество и добавена стойност, чрез изпълнение на проекти с външно финансиране.

В посока разработване, изпълнение, мониторинг, контрол и докладване по проекти по оперативните програми, изпълнявани от МТ като директен бенефициент на 09.03.2018 г. министерството подаде проектно по ОПИК за „Повишаване на капацитета на МСП в сектор туризъм чрез оказване на подкрепа за създаване и функциониране на Организациите за Управление на Туристическите Райони“. На 16.05.2018 г. беше получено писмо от Министерство на икономиката за одобрение на проектното предложение и на 23.05.2018 г. беше сключен договор за директно предоставяне на безвъзмездна финансова помощ по проекта. Целта му е повишаване конкурентоспособността на малките и средни предприятия за устойчиво развитие на туризма посредством институционална подкрепа за създаване и функциониране на Организациите за управление на туристическите райони.

В посока участие в процеса на **Разработване, изпълнение, мониторинг, контрол и докладване и партньорство по проекти и програми, финансирани от други външни източници**, дирекция „Програми и проекти в туризма“ успешно участва в изпълнението на два проекта по програма „Дунав“ и по един проект по програмите за трансгранично сътрудничество с Румъния и Турция. През периода 01.01 – 30.06.2018 г. МТ работи по 3 проекта по програма COSME 2014-2020 г. на ЕК, както следва: 1 проект е приключен, очаква се одобрението на 1 проект и 1 проект се разработва. Изпълнението на проектите по програма COSME имат за цел да промотират малко познати български дестинации.

По програма „Дунав“ се финансира един проект за подкрепа на координаторите по ПО 3 на Дунавската стратегия, чрез който се организират различни събития и анализи във връзка с изпълнението целите на приоритетната област. В изпълнение на проекта през м. май 2018 г. МТ организира съвместно с МИ международна конференция на тема туризъм и енергетика. Вторият проект по програма „Дунав“ има за цел извършването на анализ, който да идентифицира малко познати културно-туристически обекти в Дунавския регион. През първата половина на 2018 г. бяха подготвени тръжните процедури за изпълнението на пилотен проект в гр. Видин за създаване на 3D модел на крепостната система „Калето“ и синагогата и закупуване на 4 интерактивни киоска.

През м. юни 2018 г. завърши изпълнението на проект „Съвместни инициативи за промоция на трансграничния регион България - Турция като атрактивна туристическа дестинация“ по програмата за трансгранично сътрудничество България – Турция. В резултат от изпълнението на проекта бе изготвено проучване за трансграничната област на България и Турция за наличните туристически ресурси, продукти и услуги. Изготвени бяха туристически пакети за местен пазар и за международен/азиатски пазар, изготвени бяха промоциални филми и бяха закупени 3 информационни киоска.

През първата половина на 2018 г. бяха разработени и подадени 2 проектни предложения по програмата за трансгранично сътрудничество България – Сърбия, които са в процес на оценка. Целта на проектите е да се създадат устойчиви мрежи и партньорства в транс-граничния регион и да се промотира туристическата атрактивност района с оферта за гастро и ено туризъм.

При изпълнението на целта за **утвърждаване на България като лидер в туристическото развитие на ЕС и региона** от ключово значение е осъществяваната дейност по реализацията на Стратегия на ЕС за Дунавския регион и ролята на МТ като съкоординатор на Приоритетна област 3 „Насърчаване на дейностите в областта на културата и туризма и преките контакти между хората”. В тази връзка, през отчетния период е организирано и проведено едно заседание на Направляващата група на приоритетна Област 3 на Дунавската стратегия през м. май 2018 г. в София. На 23 май 2018 г. Министерство на туризма съвместно с Министерство на енергетиката организира в София международна конференция за макрорегионално сътрудничество на тема „туризъм и енергетика“. Целта на събитието бе да се обмени опит и добри практики при използването на възобновяеми източници на енергия в туризма и възможните области на сътрудничество в рамките на Дунавската стратегия. МТ участва в процеса на взимане на решения за Дунавската стратегия чрез участието в 1 среща на координаторите на приоритетни области и 2 съвместни срещи на Националните координатори и координаторите на Приоритетни области. По време на срещите бе обсъждана необходимостта от изменение на Плана за действие на Дунавската стратегия и в резултат бе приета Пътна карта за неговото изменение. Съвместно в МРРБ и МК се извършва подготовка на Годишния форум по Дунавската стратегия през м. октомври 2018 г. Акцент на форума ще бъде туризма, като фактор за икономически растеж. Ще се проведе и среща на министрите отговорни за туризма от Дунавския регион, които ще приемат общо изявление за значението на туризма за развитие на региона.

Представители на дирекция ППТ **текущо участват в комисии/работни групи/съвещателни и консултативни органи/комитети за наблюдение** по структурните фондове и трансграничните програми за България за периода 2014-2020 г. Участва се и дейността на работни групи свързани с приемане на европейското законодателство за програмния период 2021 – 2027 г.

**Дирекция „Управление на морските плажове“** подпомага министъра на туризма чрез организиране и осъществяване на концесионната политика и дейностите по предоставяне на концесии на морски плажове и отдаването им под наем. С приоритет се организират действия по предоставяне на концесии на морски плажове по реда на Закона за устройството на Черноморското крайбрежие, стартирани са подготвителни действия по процедури за предоставяне на концесия на 16 морски плажа, а броят на вече проведените е 14.

За отчетният период за обезпечаване на летен сезон 2018 г. са сключени от министъра на туризма 10 нови договора за наем на морски плажове и 4 нови концесионни договора, като броят на неохраняемите плажове е намален на осемдесет и пет.

Стопанисването и управлението на морските плажове пряко от държавата, изискват разходване на значителен финансов ресурс, който да обезпечи осъществяването както на задължителните дейности по осигуряване на водното спасяване, по обезопасяване на прилежащата акватория, здравното и медицинско обслужване и санитарно-хигиенното поддържане на морския плаж, така и на предоставянето на услуги на посетителите. Тези аргументи са фактическо основание за привличане на частни инвеститори, които, стопанисвайки морските плажове, поемат на свой риск и със собствени средства поддържането и управлението на морските плажове, в името на обществения интерес и с цел осигуряване на безопасни условия за ползването им по предназначение.

Министерството на туризма поддържа и горещ телефон за подаване на сигнали при констатирани нередности на морския плаж и мобилна група, която да проверява сигналите.

От стартирането на летен сезон 2018-та година до 30.06.2018г. бяха извършени 123 проверки на място за изпълнение на договорните задължения на концесионери и наематели, бяха събрани средства от глоби, лихви, неустойки и санкции в размер на 83 860 лева общо за концесии и наеми.

Дирекцията следи за своевременна организация на дейности по предоставяне на все повече неохраняеми морски плажове на концесии или под наем с цел обезпечаването им със задължителни дейности.

**БЮДЖЕТНА ПРОГРАМА „РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА“**

***Цели на програмата:***

1. Популяризиране на туристическата марка „България“ и утвърждаване на позитивен имидж на страната сред целевите групи.

2. Засилване на информираността за България и интереса към разнообразните туристически продукти с цел да се превърне в целогодишна туристическа дестинация, която предлага богати възможности за лятна и зимна почивка, с древна култура, богата на исторически и архитектурни паметници, с минерални източници и красива и съхранена природа, като дестинация, предлагаща сигурност и спокойствие на своите гости.

3.Прилагане на най-ефективните маркетинг инструменти за позициониране и промоция на България като атрактивна туристическа дестинация, съгласуван с браншовите организации и големите туроператори, работещи на целеви пазари за България чрез таргетирани послания на различните пазари, насочени към целевите групи в следствие на анализи от подробни проучвания.

4.Сътрудничество на Република България с международните органи и организации в областта на туризма.

5.Активна работа на място на националните туристически представителства на България на основни целеви пазари съвместно с държавни институции, мисии и посолства зад граница и неправителствени организации.

Дейностите по програмата изпълнявани от **дирекция „Маркетинг, реклама и информация в туризма“** за отчетния период са ориентирани към изграждане на имидж на България като целогодишна туристическа дестинация чрез пазарно позициониране на основни и нови пазари, както и чрез активно рекламно присъствие на вътрешния и външния пазар.

Осъществени са участия с национални и информационни щандове на 32/тридесет и две/ международни туристически борси и туристически изложения в България.

Проведена е рекламна кампания във водещи национални радио и телевизионни канали, целяща насърчаване на вътрешния туризъм, която мотивира туристите в България да осъществят минимум три последователни нощувки в страната, които да регистрират на сайта www.neochakvanavakancia.bg, за да участват в томбола с награди.

Стартирана е комуникационна кампания на 16 /шестнадесет/ целеви пазари, като са сключени 6 договора по пазари.

Стартирана е международна кампании в политематични медии с покритие в регион ЕМЕА.

Проведени са 2/две/ акции по насърчаване на продажбите съвместно с водещи туроператори на целеви пазари, съвместни участия в презентации, е-маркетинг и организиране на експедиентски турове.

Осъществени са 1 /една/ презентация и 2 /два/ форума за представяне на специализирани форми на туризъм – културно-познавателен, еко-, балнео- и спа туризъм, гурме-туризъм и винарски турове, спортен, конгресен и др. и разнообразяване на традиционните масови продукти с цел утвърждаване на България като туристическа дестинация на четирите сезона.

През първото полугодие на 2018 г. **Дирекция „Международно сътрудничество и инвестиции в областта на туризма“** насочва своите усилия в посока развитие сътрудничеството в рамките на международни организации като Световната организация (СОТ) по туризъм и организацията за Черноморско икономическо сътрудничество (ЧИС), както и провеждането на Българското председателство на Съвета на ЕС. Организирано е участие на Министерството на туризма в над 10 международни форума на високо равнище в областта на туризма в 6 европейски държави, както и работни посещения в Брюксел. Организирани са над 70 двустранни международни срещи на политическото ръководство на Министерството на туризма.

За отчетния период е подписано едно споразумение за публично-частно партньорство с китайски партньор с цел продължаване дейността на българските туристически информационен център в Шанхай.

Проведени са преговори за подписването на 7 международни споразумения в областта на туризма – със СОТ, китайската провинция Хенан, Япония, Унгария, Индия, федералните Владимирска и Калужска област – Руска федерация.

Туристическите представителства поддържат интензивни контакти с централите на повечето от големите и водещи туроператори за България. Организиране пресконференции, кръгли маси, журналистически турове с разнообразна насоченост. Разпращат информационно-рекламни пакети за туроператори, туристически групи и самостоятелни туристи; семейства, туристически целеви групи.

Министерството на туризма разработва конкретни проекти с цел привличане на инвестиции в областта на туризма в България и отговоря на запитвания от страна на потенциални чуждестранни инвеститори относно установяване на българския пазар. В отговор на засиления интерес от страна на чуждестранни инвеститори, главно държавни инвестиционни фондове на държави от Близкия изток и Азия, както и стратегически инвеститори от региона на Северна Америка, съвместно с хотелиерски браншови организации бяха набрани проектни предложения за инвестиции в областта на туризма, които ще послужат за реализирането на втора фаза на Картата на инвестиционните проекти в България. В изпълнение на съответната отговорност на дирекция МСИОТ, бяха проведени и редица срещи с потенциални от Катар, Саудитска Арабия, Китай и САЩ.

България изпълнява и задълженията си в качеството на вице-председател на Регионална комисия Европа на СОТ.

На 30 юни 2018 г. приключи мандатът на България на страна-координатор на работна група „Сътрудничество в туризма“ на ЧИС. През месец юни бяха организирани заседание на работната група и Среща на министрите с ресор туризъм на страните-членки на ЧИС, на която бе приета и Съвместна декларация на министрите на туризма на държавите-членки на ЧИС. България получи изключително висока от генералния секретар на организация г-н Майкъл Христидес, от генералния секретар на Парламентарната асамблея на ЧИС г-н Асаф Хаджиев, както и от останалите страни от организацията за мандатния период.

Проучват се възможностите за създаване на съвместни туристически продукти с Македония, Турция и Румъния, които да бъдат реализирани на Китайския туристически пазар.

Министерството на туризма се включи активно в Българското председателство на Съвета на Европейския съюз, организирайки общо 7 събития и инициативи, които акцентираха върху важността на туристическия сектор за европейските икономики, необходимост от издигането на туризма на по-високо институционално ниво и създаване на нова стратегическа рамка за сектора на равнище ЕС, интеграцията на Западните Балкани в областта на туризма и създаването на Общ Балкански туристически маршрут, ролята дигитализацията и иновациите в туризма, създаването Обща карта на Европейските културни туристически обекти, подобряване на свързаността в Дунавския и Черноморския регион и минимизиране на негативните ефекти в туристическия сектор върху местните общности и околната среда чрез внедряване на енергийно-ефективни практики в областта на туризма.

**Обобщение:** Дейността на дирекция МСИОТ през първите шест месеца на 2018 г. бе насочена към реализиране на събития и инициативи от официалния календар на Българското председателство на Съвета на ЕС, успешно приключване на мандата на България на страна-координатор на работна група „Сътрудничество в туризма“ на ЧИС, членството на страната в други международни организации в областта на туризма, двустранно и многостранно сътрудничество на високо и експертно ниво, насочено към успешната реализация съвместни туристически продукти насочени към ключови пазари, промотиране на страната като инвестиционна дестинация за стратегически международни инвеститори.

**БЮДЖЕТНА ПРОГРАМА „АДМИНИСТРАЦИЯ“**

Програмата се изпълнява от дирекциите от общата администрация и ръководителите на административни структури на пряко подчинение на министъра на туризма, както и служители на пряко подчинение на министъра на туризма.

***Цели на програмата***

Основна цел на програмата е подобряване държавното управление в областта на туризма и повишаване професионалните умения на администрацията.

Целта на програма „Администрация“ за отчетния период е постигната, чрез навременно осигуряване дейностите по управление на човешките ресурси и административното, информационно, финансово и материално – техническо обслужване на служителите от специализираната и общата администрация.

Осъществените дейности възложени на служителите от общата администрация за отчетния период подпомагат изпълнението на останалите програми и допринасят за постигането на стратегическите цели на МТ.

*Дейности за предоставяне на продукта/услугата:*

* Участие в разработването и съгласуването на проекти на нормативни актове;
* Процесуално представителство на министерството пред съдилищата;
* Разработване на проектобюджет на министерството в програмен формат и по Единна бюджетна класификация – изготвени и представени в сроковете съгласно указанията на Министерство на финансите;
* Отчет на изпълнението на бюджета и на сметките за средства от Европейския съюз – изготвени и представени в сроковете съгласно указанията на Министерство на финансите ;
* Счетоводно и касово отчитане, изготвяне на оборотни ведомости и годишен финансов отчет – изготвени и представени в сроковете съгласно указанията на Министерство на финансите;
* Деловодно обслужване и опазване на класифицираната информация;
* Програмно и техническо осигуряване на администрацията на МТ;
* Материално-техническо снабдяване и транспортно обслужване – осигурени са необходимите материали за нормално извършване дейността на администрацията;
* Административно обслужване на юридически и физически лица на "едно гише";
* Протоколна дейност на министерството и организиране на дейности.